open-index/open-wikipedia-markdown huggingface dataset:
Jim Inhofe

**James Mountain Inhofe** (1934–2024) var en amerikansk republikansk politiker. Han var senator for delstaten Oklahoma fra 1994 til 2023. Før dette var han valgt til Representantenes hus fra Oklahomas 1. distrikt 1987–1994.

Inhofe gikk av som senator 3. januar 2023 og ble erstattet av en ny senator valgt i et suppleringsvalg 8. november 2022.

## Liv og virke
### Bakgrunn
Han ble født i Iowa, og flyttet med familien til Tulsa i Oklahoma som barn. Etter Tulsa Central High School tjenestegjorde han i United States Army 1957–1958. Inhofes høyere utdannelse består i en bachelorgrad fra University of Tulsa fra 1973.

Før han ble politiker på heltid, jobbet han i 30 år i næringslivet. Inhofe jobbet først innen flyindustrien, senere som eiendomsinvestor og som administrerende direktør i forsikringsselskapet Quaker Life Insurance Company, som ble nedlagt i 1980-årene.

### Politisk karriere
Han ble politisk aktiv i midten av 1960-årene, og satt i Oklahomas lovgivende forsamling 1967–1969 og delstatssenat 1969–1977. Han var republikanernes kandidat til guvernør i 1974 og kongressrepresentant i 1976, men tapte. Inhofe var borgermester i Tulsa 1978–1984, hvorpå han vant valget til Representantenes hus i 1986. I 1994 valgte daværende senator David L. Boren å fratre, og Inhofe vant med stor margin i et ekstraordinært senatsvalg. Han ble siden gjenvalgt med desto større margin, og var formann i Senatets komité for miljøvern og offentlige arbeider 2003–2007.

I 2007 ble han regnet blant USAs mest konservative senatorer av *[[National Journal]]*. Han så på det vitenskapelige konsensus om menneskeskapt global oppvarming som et bedrag. Han ivret også for å gi engelsk eksklusiv status som offisielt språk i USA, og støttet tiltak som søkte å begrense ulovlig innvandring.

Jim Inhofe stilte som kandidat til Senatet i 1994 under slagordet «God, guns and gays», og er kjent som motstander av særlige rettigheter til homofile, spesielt i militæret. Han ønsket å grunnlovsfeste et forbud mot likekjønnet ekteskap.

## Fotnoter

## Referanser


## Eksterne lenker
* 
* 
* 
*
Svelvik Cementfabrik

**A/S Svelvik Cementvarefabrik** ble grunnlagt i 1918 på de store forekomstene av sand i sandmorenene i Svelvik. Allerede ved århundreskiftet begynte en betydelig utskipning av sand og singel fra Svelvik, som ble kjent for å holde god kvalitet. På 1920-tallet besto produksjonen vesentlig av kloakkrør, monierrør, kloakkummer, takstein og bygningsstein.
Eaglesham

**Eaglesham** er en landsby (*[[Landsby#Landsbyer i engelsktalende land|village]]*) i regionen East Renfrewshire i Skottland. Den ligger omtrent 16 kilometer sør for Glasgow. De nærmeste andre tettstedene er Newton Mearns i nordøst, Busby i nord og East Kilbride i øst.

Ved folketellingen i 2001 hadde Eaglesham 3&nbsp;127 innbyggere.
 
I 2006 ble folketallet estimert til 3&nbsp;070 innbyggere.

 


## Referanser

## Eksterne lenker
*
Jostefonni

**Jostefonni** er ei isbre helt sørvest i Jostedalsbreen nasjonalpark, i Balestrand, Sunnfjord og Sogndal kommuner i Vestland. Den ligger ca. 15&nbsp;km sørvest for den sørligste enden av Jostedalsbreen. Den har et areal på 11&nbsp;km², og er den 30. største isbreen i Norge utenom Svalbard. Det høyeste punktet på breen, Sunnfjordbjørnen, er det høyeste punktet i Balestrand kommune. Dette var tidligere oppgitt til 1620 meter over havet, men er nå smeltet ned til 1615 moh.

To ganger på 1800-tallet, i 1820 og i 1848, oppstod det jøkulhlaup fra breen. Vetlefjordbreen, en liten brearm av Jostefonn, demte opp et vatn i Skaddalen, og store mengder vann raste ned Vetlefjorddalen da demninga brast. Flere gårder ble ødelagt.

NVE har overvåket breen og foretatt målinger siden 1995. 

## Se også
*Norges isbreer

## Referanser
Orrin Hatch

**Orrin Grant Hatch** (1934–2022) var en amerikansk republikansk senator som representerte delstaten Utah. Fra 6. januar 2015 til 3. januar 2019 var han president pro tempore i USAs senat. Hatch var utdannet jurist fra Brigham Young University og University of Pittsburgh.

Han stilte til valg til Senatet i 1976, i sin første politiske kampanje noensinne, og vant. Han ble siden gjenvalgt seks ganger med stor margin. I 2000 stilte Hatch som presidentkandidat for det republikanske nominasjonsvalget, men tapte for George W. Bush. Da Hatch gikk han av som senator i 2019, hadde han sittet i 42 år. Det gjorde han til den sjette lengstsittende senatoren gjennom historien.

## Referanser


## Eksterne lenker
* Orrin Hatch  – nettside hos Senatet.
* 
*
Mikael Sehul

**Mikael Sehul** (tigrinja for «Mikael den kløktige») (1692–1784) var en etiopisk ras (adelstittel som omtrent tilsvarer hertug) som var de facto hersker av Etiopia gjennom 25 år som rådgiver for en serie svake keisere. 

Mikael Sehul var en viktig politiker i Zemene Mesafintperioden i Etiopia, som betød en svekkelse av det salomonske dynasti, Etiopias herskerdynasti fra gjennom ca 3000 år fram til 1974. 

Den skotske oppdageren James Bruce møtte Sehul under sin reise i Etiopia, og skildret møtet i sin *Travels to Discover the Source of the Nile* (1790). 
## Referanser
Joakim Bonnier

**Joakim «Jocke» Bonnier** (født 31. januar 1930 i Stockholm, død 11. juni 1972 i Le Mans i Frankrike), kalte seg selv *Jo Bonnier* på engelsk, var en svensk racerkjører. Han var sønnesønn av bokforleggeren Karl Otto Bonnier.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere
* Bonnier (slekt)

## Referanser
Heidelberg Materials

**Heidelberg Materials** (tidligere HeidelbergCement) er et tysk sement- og byggemateriale selskap.  Det er (2021) verdens fjerde største sementprodusent og verdens største produsent av tilslag (pukk og grus). Selskapet er verdens fjerde største produsent av ferdigbetong. I 2021 produserte selskapet 126 millioner tonn sement, 306 millioner tonn tilslag og 47 millioner kubikkmeter ferdigbetong. Selskapet sysselsetter 51 000 mennesker på 3000 avdelinger i over 50 land, med årlig omsetning på EUR 18 milliarder. 

Selskapet er notert på Frankfurt-børsen med ticker HEI. Den tyske Merckle-familien er hovedeier i selskapet.

Selskapet ble grunnlagt den 5. juni 1874 av Johann Philipp Schifferdecker, ved Heidelberg, Baden-Württemberg, Tyskland.

I 1999 overtok selskapet det norsk-svenske selskapet Scancem AB. I den norske virksomheten til Heidelberg Materials inngår selskapene Contiga (betong- og stålelementer), NorBetong (ferdigbetong), Norcem (sement), NorStone (tilslag) og Renor (alternativt brensel).   

Konsernet endret i 2022 navn fra HeidelbergCement til Heidelberg Materials. Inntil 2001 het selskapet Heidelberger Zement.  

## Referanser


## Eksterne lenker
*
East Kilbride

**East Kilbride** (Skotsk gælisk: *Cille Bhrìghde an Ear*) er en by (*[[Bystatus#Engelsktalende land|town]]*) i regionen South Lanarkshire i Skottland. Den ligger omtrent 13 kilometer sørøst for Glasgow. Den er den største byen i South Lanarkshire og var utpekt som Skottlands første planlagte by den 6. mai 1947. Området ligger på en høyde på sørsiden av Cathkin Braes, og omgitt av elven White Cart i vest og elven Rotten Calder i øst, sistnevnte flyter nordover og går sammen med elven Clyde i nærheten av Cambuslang. Dette området var tidligere stedet for den lille landsbyen East Kilbride før byutviklingen umiddelbart etter den andre verdenskrig.

I henhold til folketellingen i 2011 hadde byen en befolkning på 74 396 innbyggere, beregnet til 75 020 i 2014.

East Kilbride har sitt navn fra den irske helgenen Bride eller Brigid av Kildare som 500-tallet grunnla en kloster for nonner og munker i Kildare, og klosterorden ble introdusert i Skottland senere. Første ledd «Kil» i Kilbride kommer fra gæliske *call* eller *cill*, som betyr en religiøs celle. Landsbyens røtter går langt tilbake og dens opprinnelse var antagelig kirkelig, slik navnet antyder. Dagens kirke for helgenen, den katolske St Bride's Church, ble bygget mellom 1957 og 1964. Den er lokalisert nær byens sentrum og i sin karakteristiske form som terning er den en av de mest gjenkjennbare bygninger i East Kilbride.

## Referanser


## Eksterne lenker

* Interaktive bilder av East Kilbride
* East Kilbride Thistle Football Club
Robert Foster Bennett

**Robert Foster «Bob» Bennett** (1933–2016) var en amerikansk republikansk politiker som representerte delstaten Utah i USAs senat fra 1993 til 2011. Bennett var utdannet statsviter fra University of Utah. Hans far var Wallace Foster Bennett, senator for Utah fra 1951 til 1975. Bennett ble valgt til senator i 1992 og ble gjenvalgt i 1998 og 2004 med stor margin. Bennett var mormon, og kom fra en familie som lenge har vært sentrale i mormonkirken.

Etter at han var ferdig i Kongressen tok han jobb på K Street i lobbyfirmaet Arent Fox LLP.

## Senatorvalget 2010
Bennett ønsket å stille til gjenvalg for en fjerde periode i 2010, men var upopulær i delstaten fordi han stemte for stimuleringsplanen til George W. Bush. I Utah er regelen slik at man må få minst 40% av stemmene til delegatene på partiets delstatskonvensjon for i det hele tatt å kunne stille i primærvalget. Konvensjonen ble avholdt den første helga i mai, og Bennett tapte for Tim Bridgewater og Mike Lee. Han mistet dermed retten til å stille i primærvalget. Avgjørelsen ble regnet som den første store seieren til Tea Party-bevegelsen under kongressvalget i USA 2010.

## Referanser


## Eksterne lenker
*
Earlston

**Earlston** (skotsk gælisk: *Dùn Airchill*; skotsk: *Yerlston*) er et verdslig sogn og liten markedsby (*[[Bystatus#Engelsktalende land|town]]*) i Berwickshire innenfor regionen Scottish Borders i Skottland. Den ligger ved elven Leader, en bielv til Tweed i Lauderdale.

Earlston het opprinnelig *Arcioldun*, en henvisning til bygdeborg ved Black Hill (306 m), hvor man toppen fortsatt kan se en rundt steinsetting av et festningsverk. Siste stavelse i stedsnavnet, ''dùn'', er gælisk for festningsverk. Det er også levninger fra en eldre grottebosetning som er forsøksvis knyttet til votadiniene, en stammesammenslutning i oldtiden fra denne delen av Skottland.

Earlstons fotballag heter Earlston Rhymers AFC etter en lokal poet, Thomas the Rhymer (ca. 1220–1298), også kalt for Thomas av Erceldoune, sistnevnte navn er en annen skrivemåte for Arcioldun.

Ved folketellingen i 2011 hadde byen en befolkning på 1 779 innbyggere, beregnet til 1 760 for 2014.

## Referanser


## Eksterne lenker
* 
*Informasjon om Earlston
Langfjordjøkelen

**Langfjordjøkelen** (nordsamisk: *Bártnatvuonjiehkki*) er en isbre mellom Loppa kommune i Finnmark og Kvænangen kommune Troms.

Den har et areal på 7,49 km² og er den 34. største isbreen i Norge, og den tredje største i både Finnmark og Troms. Den ligger vest for Langfjorden, som den er oppkalt etter. 

Det høyeste punktet på breen er  meter over havet, noe som er det niende høyeste punktet i Finnmark. 

## Se også
*Norges isbreer
*Fjell i Finnmark

## Referanser
Cetshwayo kaMpande

**Cetshwayo kaMpande**, også bare kjent som **Cetshwayo** (**Cetawayo, Cetewayo, Cetywajo** eller **Ketchwayo**; uttalt  []) (født ca. 1826, død 8. februar 1884) var zulukonge fra 1872 til 1879. 

Cetshwayo var sønnen til zulukongen Mpande, som var Shakas halvbror. Han beseiret og drepte den yngre broren Mbuyazi i 1856 og ble deretter zuluenes effektive hersker, men kunne ikke innta tronen, siden faren fortsatt var i live. 

Han var zuluenes leder under zulukrigen og var den siste kongen over det selvstendige Zuluriket. 

## Referanser
Paul Collier

**Paul Collier** (født 1949) er en britisk sosialøkonom, direktør ved Centre for the Study of African Economies og professor ved University of Oxford, mest kjent for boken *[[The Bottom Billion]]*. Fra 1998-2003 var han direktør for utviklingsforskning ved Verdensbanken.

## Virke
Professor Collier er ekspert på de politiske, økonomiske og utviklingsmessige problemene i fattige land. Collier har mottatt en Distinction Award fra Oxford University og i 1988 mottok han Edgar Graham Book Prize for sitt bidrag til boken *Labour and poverty in rural Tanzania: Ujamaa and rural development in the United Republic of Tanzania*. 

Colliers siste bok, *The Bottom Billion: Why the Poorest Countries are Failing and What Can Be Done About It*, har blitt sammenlignet med Jeffrey Sachs' *The End of Poverty* og William Easterly *The White Man's Burden*, to innflytelsesrike bøker som også diskuterer ulike sider ved hvordan rike land kan hjelpe fattige land. Paul Collier arbeider for tiden for prosjektet Copenhagen Consensus hvor han er ekspert på konflikter. Blant de som er influert av Colliers forskning er den norske politikeren Erik Solheim som i sitt arbeid som utviklingsminister i Jens Stoltenbergs andre regjering ønsker å fokusere norsk bistand i den retning professor Collier foreskriver.

Collier er kommandør av Order of the British Empire. I nyttårslisten for 2014 ble han utnevnt til Knight Bachelor. Han ble derved adlet og fikk rett til å føre tiltaleformen *[[sir]]* foran sitt navn.

## Bibliografi
* *The Plundered Planet: Why We Must, and How We Can, Manage Nature for Global Prosperity*. 2010. (ISBN 978-0195395259)
* *Wars, Guns, and Votes: Democracy in Dangerous Places*. 2009. (ISBN 978-0061479649)
* *The Bottom Billion: Why the Poorest Countries are Failing and What Can Be Done About It *. 2007. 

## Referanser
 

## Eksterne lenker
* Professor Paul Colliers hjemmeside ved Oxford University (engelsk)
* Links to downloadable research papers on Africa, Aid, Conflict, Political Economy and other topics
* Interview with Paul Collier by J. Tyler Dickovick
* Video of recent talk at Oxford University – ''The Bottom Billion''
* ''4 ways to improve the lives of the bottom billion'' TED Talks
Allen Stack

**Allen McIntyre Stack** (født 23. januar 1928 i New Haven i Connecticut, død 12. september 1999 i Honolulu på Hawaii) var en amerikansk svømmer som deltok i de olympiske leker 1948 i London og 1952 i Helsingfors.

Stack ble olympisk mester i svømming under OL 1948 i London. Han vant 100 meter rygg med tiden 1.06,4 en tidels sekund foran sin landsmann Robert Cowell.

## OL-medaljer
*  1948  London -  **Gull** i svømming, 100 meter rygg, menn  USA

## Referanser


## Eksterne lenker
*
Kamban forlag

**Kamban forlag** var et norsk forlag som var eid av journalisten og nazipolitikeren  Hans S. Jacobsen (1901–1980). Det var ideologisk nært knyttet til Vidkun Quislings tyskvennlige fascistparti Nasjonal Samling (NS) under andre verdenskrig 1940–1945, og er omtalt som et av NS-forlagene sammen med Blix forlag, Atlantic forlag, Viking forlag, Stenersens Forlag og Centralforlaget.

Før andre verdenskrig hadde forlaget navn etter Jacobsens tidsskrift, *[[Tidsskriftet Ragnarok|Ragnarok]]*. Forlaget utviklet seg under okkupasjonen til et selvstendig nasjonalsosialistisk forlag med personlig profil. Ikke minst ble forlaget preget av litteratur av og for frontkjempere, norske frivillige i tysk krigstjeneste på østfronten, med forfattere som Per Imerslund, Olav Arnesen, Bernhard Bolsmo, Gerhard Severud og Oscar Barth. Halldis Neegaard Østbye utga også bøker på Kamban, likeledes Kåre Bjørgen; dessuten utkom flere barnebøker preget av nasjonalsosialistisk ideologi. Forlaget ble gjenstand for alvorlige inndragninger og konfiskasjoner under rettsoppgjøret etter andre verdenskrig. Senere startet Jacobsen opp på nytt under navnet Store Bjørn Forlag der han bl.a. utga Ralph Hewins bok om Quisling.

## Forfattere tilknyttet Kamban

* Per Imerslund
* Olav Arnesen
* Bernhard Balsmo
* Oscar Barth
* Oscar Bang
* Halldis Neegaard Østbye
* Kåre Bjørgen
* Mita Hartmann
* Eugene Olaussen

## Bøker utgitt på Kamban

* *Pegasus på flukt*, Lars Hansen (1940)
* *Jeg flyktet fra England*, Willy Bjørneby (1941)
* *Eld og blod*, Kåre Bjørgen (1941)
* *Norwegen* (1943)
* *Symboler*, K. Sporeland (1943) 
* «Blant fangstfolk og bikkjer i Eirik Raudes land» (Oscar Bang) (1944)
* *Videre i passgang, opplevelser i Mexico og Spania*, Per Imerslund (1944)
* *Djala den dumme* F. Faye og R. Qvam (1944)
* *Karavanen ved Den persiske bukt – [[F. Steuben]] (1944)
* *Kambans indianerromaner med fortellinger om Tecumsehs liv gjengitt fra gamle kilder. Med illustrasjoner og kunsttrykkbilag* [[F. Steuben]] (1944)

* *Slik talte Zarathustra*, [[Friedrich Nietzsche]] (1944)
* *En musikus*, [[Mita Hartmann]] (1943)
* *Stifinnere* [[Bjørn Bruse]] (1945)
* *Fra Kreml til Youngsorget'',  Eugène Olaussen (1945)  (Boka ble beslaglagt og makulert, kun 10 eksemplarer er i sirkulasjon). 

## Referanser
Saxby Chambliss

**Clarence Saxby Chambliss** (født 1943) er en amerikansk politiker. Han representerte delstaten Georgia i Representantenes hus fra 1995 til 2003 og i Senatet fra 2003 til 2015. Han tilhørte Det republikanske parti.

## Karriere
Han vokste opp som prestesønn i sørstatene. Han studerte jus ved University of Tennessee og arbeidet mange år i et advokatfirma i Moultrie, sørvest i Georgia.

I 1994, da republikanerne vant stort i mellomvalgene, ble Chambliss valgt til medlem av Representantenes hus. Han var den første representanten fra det sørvestre Georgia på over 150 år som ikke var demokrat.

Chambliss satt fire perioder i etterretningskomitéen i Representantenes hus. Han var leder for underkomitéen for terror og innenlands sikkerhet etter terrorangrepene 11. september 2001 og ledet den første granskningen av etterretningssvikt.

I 2002 utfordret Chambliss den sittende senatoren Max Cleland. Valgkampen huskes best for Chambliss’ reklamefilmer, som kritiserte Clelands stemmegivning på antiterrortiltak. Cleland var skadet i Vietnamkrigen og satt i rullestol, og filmen ble stanset av Vietnam-veteraner blant republikanerne, som John McCain og Chuck Hagel, som mente at den var forkastelig. Chambliss vant valget.

Chambliss var leder for Senatets landbrukskomité fra 2005 til 2007. Han var en konservativ republikaner, men samarbeidet med demokratene om blant annet landbrukspolitikken, en innvandringsreform og en redningspakke for bankene under finanskrisen. Han ble gjenvalgt i 2008 og trakk seg tilbake fra politikken i 2014.

Etter at han gikk ut av Senatet, ble han partner i DLA Piper i Atlanta.

## Referanser


## Eksterne lenker
* Saxby Chambliss – nettside hos Senatet.
*
Eilert Solstad

**Eilert Solstad** (født 1961) er en norsk bassist, best kjent fra bandet Cadaver. 

Solstad var med og startet rockebandene Syndicate Of Swing i 1983 og Lost Luggage; han har også vært gjesteartist i bandet Run Dog Run og han har spilt med Harald Tusberg jr. Som daværende medlem av PearlyCatz ble han kreditert som låtskriver på albumet *Hallingpünk* (2008). 

Blant andre band han har vært medlem av kan nevnes skabandet MT Hammed, Råhøy og Frank Znort Quartet. 

## Diskografi

### Med [[Cadaver]]
* 1992: *[[...In Pains]]*
* 2023: *The Age Of The Offended* (Nuclear Blast Records)
* 2025: *Hymns Of Misanthropy* (Listenable Records)

### Med PearlyCatz
* 2008: *Hallingpünk* (Kattesprall Skivu)

### Med Syndicate Of Swing
* 1987: *Syndicate Of Swing* (Pride Recordings)

### Med Lost Luggage
* 1995: *Storage* (Oh Yeah!)

### Medvirker på
* 1995: Run Dog Run – *[[Masterplan (album)|Masterplan]]* – kontrabass på låta «Can You See What I See» (Voices Of Wonder) 
* 2007: Harald Tusberg Jr –  *Stjerneskudd* (Medicine Recordings) 

## Referanser


## Eksterne lenker
*
Joe Verdeur

**Joe Verdeur** (født 7. mars 1926, død 6. august 1991 i Pennsylvania) var en amerikansk svømmer som deltok i de olympiske leker 1948 i London.

Verdeur ble olympisk mester i svømming under OL 1948 i London. Han vant 200 meter bryst med tiden 2.39,2 ny olympisk rekord og 0,9 sekund foran sin landsmann Keith Carter.

I løpet av sin svømmekarriere satte Verdeur nitten verdensrekorder.

## OL-medaljer
* 1948  London -  **Gull** i svømming, 200 meter bryst

## Referanser


## Eksterne lenker
*
Herb Kohl

**Herbert Hiken Kohl** (1935–2023) var en amerikansk demokratisk politiker. Kohl var arving til en kjede dagligvareforretninger, og eide National Basketball Association (NBA)-laget Milwaukee Bucks.

## Liv og virke
Herbert Kohl, som var jødisk, ble utdannet i økonomi ved University of Wisconsin-Madison og Harvard University. Kohl grunnla etter studiene sitt egen selskap, Kohl Investments.

Mellom 1958 og 1964 var Kohl med i United States Army Reserve.

Herb Kohl og hans bror arvet familiens butikkkjede som omfattet 50 dagligvareforretninger, apoteker og alkoholutsalg. Innen karrieren i politikken hjalp han med å utvikle dette familieselskapet, varehuskjeden Kohl's. Han var ordførende for delstaten Wisconsins demokrater i perioden 1975–1977. Han kjøpte i 1985 NBA-laget Milwaukee Bucks. Han donerte 25 millioner USA-dollar til University of Wisconsin-Madison så de kunne bygge en ny arena, Kohl Center. Dette var den største donasjonen i University of Wisconsin Systems historie.

I 1988 stilte han til valg i USAs senat, og vant. Motkandidaten, republikaneren Susan Engeleiter fikk 48%. Han ble gjenvalgt i 1994, 2000 og 2006, men stilte ikke til gjenvalg i 2012. Hans etterfølger i senatet ble den demokratiske juristen Tammy Baldwin.

Kohl var tilhenger av abortrettigheter, og var motstander av dødsstraff.

Herb Kohl var en de rikeste senatorer i USAs senat. I 2016 beregnet*Forbes* Kohls nettoverider til mellom 630 millioner til 1,5 milliarder dollar.

Kohl døde i sitt hjem i Milwaukee den 27. desember 2023, i en alder av 88 år

## Referanser


## Eksterne lenker
*
Alan Ford

**Alan Ford** (født 7. desember 1923 i Panama by i Panama, død 3. november 2008 i Sarasota i Florida) var en amerikansk svømmer som deltok i de olympiske leker 1948 i London.

Ford vant en olympisk sølvmedalje i svømming under OL 1948 i London. Han kom på andreplass på 100 meter fri, bak sin landsmann Walter Ris. Ford var den første som svømte 100 yards fri under 50 sekunder.

## OL-medaljer
* 1948  London -  Sølv i svømming, 100 meter fri

## Referanser


## Eksterne lenker
*
Simlebreen

**Simlebreen** (lulesamisk: *Vátjamjåkjiehkke*) er en isbre i Beiarn kommune i Nordland. Den har et areal på 21&nbsp;km² og er med det den 18. største isbreen på det norske fastlandet. Den ligger vest for Gråtådalen. Rundt 20&nbsp;kilometer lenger sør ligger den langt større Svartisen. I øst stikker Simletinden (1329 moh) opp av breen. 

## Se også
*Norges isbreer

## Referanser
Johnny Isakson

**John Hardy «Johnny» Isakson** (født 28. desember 1944 i Atlanta, død 19. desember 2021) var en amerikansk republikansk politiker. Han var senator for delstaten Georgia fra 2005 til 2019. Isakson var svensk-amerikaner på farssiden av slekten. Han var utdannet ved University of Georgia, og arbeidet i en årrekke som eiendomsmegler. Isakson ble valgt inn i Representantenes hus i et suppleringsvalg i 1999, og ble gjenvalgt to ganger, i 2000 og 2002. Han stilte til valg til Senatet i 2004, og vant. Han ble gjenvalgt i 2010 og 2016. I 2019 trakk han seg av helsemessige årsaker.

## Referanser


## Eksterne lenker
* 
* Johnny Isakson  – nettside hos Senatet.
*
Centennial

***Centennial*** er en amerikansk historisk dramaserie som gikk på NBC fra 1978 til 1979. Serien skildrer USAs historie skildret gjennom grunnleggelsen og utviklingen av den oppdiktede byen Centennial i Colorado – fra de første pelsjegere og gullgravere over indianerkriger, ranchkonflikter, svindel – til meksikansk innvandring og moderne miljøbevarende tiltak. Handlingen strekker seg fra slutten av 1700-tallet og til 1970-årene. Serien var basert på James A. Micheners bok *[[Centennial (bok)|Centennial]]* fra 1974. Seriens mest fremtredende roller ble spilt av kjente skuespillere som blant annet Raymond Burr, Richard Chamberlain, Robert Conrad, David Janssen, Richard Crenna, Timothy Dalton, Lynn Redgrave, Robert Vaughn, Anthony Zerbe, Barbara Carrera og Stephanie Zimbalist. 

*Centennial* var en av de lengste og mest ambisiøse miniserier i USA da den kom. Den kostet over $25 millioner å produsere, noe som ble ansett som veldig mye den gang. Både boka og serien har et økologisk budskap.

Serien ble tildelt en pris ved Chicago International Film Festival og en av Writers Guild of America Award. Den ble i tillegg nominert til to Emmy og to Golden Globe.

Serien ble sendt på NRK sommeren 1979.

## Rollebesetning
;Hovedroller og sentrale biroller

## Episodeoversikt

## DVD / Video
Serien ble utgitt på DVD-region 1 i 2008 og region 2 i 2015.

Den ble utgitt på VHS rundt 1988.

## Referanser


## Eksterne lenker
*
Strupbreen

**Strupbreen** er en isbre i Lyngen kommune i Troms. Den ligger i den nordlige delen av Lyngsalpan, på vestsida av fjorden Lyngen. Strupbreen blei sammen med de andre breene i Lyngen dannet i yngre steinalder for omtrent 3800 år siden. På denne tida førte klimaforverring til et gradvis kjøligere klima og voksende isbreer over hele Norge. Isbreen fortsatte å vokse fram til i 1910 etter den lille istid og har i senere tid igjen tatt til å krympe grunnet klimaendringer. Sammen med Koppangsbreen på sørsida av Koppangsfjellet danner Strupbreen en sammenhengende isbre med et areal på 14&nbsp;km². Den er med dette den 24. største isbreen på det norske fastlandet.

## Referanser


## Se også
*Norges isbreer
Liste over byer på Niue

Dette er ei **liste over byer på [[Niue]]**. Lista er komplett, og hver av de 14 landsbyene fungerer også som et administrativt underområde. Hvert av områdene har også en representant i parlamentet. Alofi nord og Alofi sør fungerer sammen som Niues hovedstad, Alofi. Inndelinga i nordøst og sørvest er basert på de to historiske stammedelene, dette er ikke lenger ei administrativ grense.

I lista er byene ordna i klokkeretninga etter hvor de ligger på øya. Den første Makefu ligger "kl. 10".

## Referanser
Kay Bailey Hutchison

**Kathryn Ann «Kay» Bailey Hutchison** (født 22. juli 1943 i Galveston i Texas) er en amerikansk republikansk politiker. 

## Liv og virke
Hun var senator for delstaten Texas fra 1993 til 2013. Hun er utdannet jurist ved University of Texas at Austin og University of Texas School of Law. Etter å ha tilbrakt tid som representant i delstatsforsamlingen og i det private næringsliv, ble Hutchison valgt inn i USAs senat i et spesialvalg i 1993. Hun ble gjenvalgt i ordinært valg i 1994, og siden i 2000 og 2006, hver gang med over 60% av stemmene.

I 2010 prøvde hun å bli republikanernes kandidat til guvernørvalget i Texas 2010, og stilte i primærvalget mot sittende guvernør Rick Perry. Hun hadde på forhånd lovet at hun uansett ville slutte i Senatet. Hun ble støttet av blant andre George H.W. Bush, Dick Cheney og James Baker, uten at det hjalp; hun fikk 30,3% av stemmene i valget. Perry fikk 51,1%. Hun bestemte seg for å for å fortsette i Senatet ut perioden, men ønsker ikke å stille til gjenvalg i 2012.

## Referanser


## Eksterne lenker
* 
* 
*
Styggebreen

**Styggebreen** er en isbre i Jotunheimen, på østsida av Galdhøpiggen i Lom kommune i Innlandet. Mange krysser Styggebreen på vei opp til toppen av Galdhøpiggen fra Juvasshytta. 

20. juli 1993 falt en mann ned i ei bresprekk på breen og omkom.

## Referanser
Khalkidiki

**Khalkidiki**, også kalt **Halkidiki** eller **Khalkidike** (gresk: Χαλκιδική, av *khalkos* i betydningen kobber) er et prefektur i Hellas. Det ligger i den sørøstlige delen av periferien Sentral-Makedonia. Kholomontas eller Kholomonfjellene ligger nord i de sentrale områdene.

En stor halvøy utgjør mesteparten av prefekturet og ligger nordvest i Egeerhavet. Halvøya ser ut som en hånd med tre «fingre» &ndash; Pallene (i dag Kassandra), Sithonia og Agion Oros (i antikken kalt Akte), med fjellet Athos og klostrene her. Hovedstaden er Polygyros, lokalisert i midten av halvøya. Khalkidiki er i dag en populært mål for turister i sommermånedene. Prefekturet grenser bare til prefekturet Thessaloniki i nord.

## Historie
I antikken var Khalkidiki en del av Trakia. De første greske bosetterne kom til området fra Khalkis og Eretria, byer på Evvia, en gang på 700-tallet f.Kr. og grunnla byer som Mende, Torone og Skione. En ny bølge med emigranter kom fra Andros på 500-tallet f.Kr. Filosofen Aristoteles ble her i byen Stageira i 384 f.Kr. Byen hans ble herjet av Filip II av Makedonia, og innbyggerne fordrevet. Da Filip fikk Aristoteles som lærer for sin sønn Aleksander var betingelsen at Filip gjenoppbygde Stageira, kjøpte fri de som var solgt som salver og lot de forviste komme tilbake.

## Gruvedrift
Kassandra-gruvene har vært i drift siden 500-tallet f.Kr, og 33 millioner tonn gull hentet ut. Gruveområdet i Khalkidiki er del av det serbo-makedonske malmbeltet som har frembrakt gull, sølv, kobber, bly og sink til og fra siden Filip av Makedonias dager. Siden slutten av 2011 har det vært stor uro rundt de miljømessige konsekvensene av gruvedriften.

## Antikke byer
* Olynthos
* Potidaea
* Palaiokhori

## Kommuner

## Kjente innbyggere
* Aristoteles (født 384 f.Kr., død 322 f.Kr.), filosof
* Sokratis Malamas (født 29. september, 1957 i Sykia), gresk sanger
* Manolis Mitsias (født 1944 in Doumpia), gresk sanger
* Grigoris Arnaoutoglou (født 1970), TV-vert

## Referanser


## Eksterne lenker
* 
* Turistguide
* Khakidiki på e-city.gr 
* in-chalkidiki.com
Breiðárlón

**Breiðárlón** er en bresjø ved sørenden av isbreen Vatnajökull på Island. Breiðárlón ligger mellom bresjøene Fjallsárlón i vest og den mer kjente Jökulsárlón i øst. Den ble dannet ved enden av et av Vatnajökulls største utløp, Breiðamerkurjökull, da denne begynte å trekke seg tilbake ved midten av 1900-tallet.

Fra Breiðárlón renner elva Breiðá ned til Fjallsárlón og derfra renner elva Fjallsá ned til havet.

## Referanser
Planeten vår

***Planeten vår*** (originaltittel: *Planet Earth*) er en britisk naturdokumentarserie med og av David Attenborough som gikk på BBC i 2006. Attenborough har fortellerstemmen i den britiske versjonen, mens Sigourney Weaver har stemmen i den amerikanske. Serien var den første i sitt slag til å bli filmet utelukkende i HD-format.

Serien ble beskrevet som «*Det ultimate overblikk over vår verdens mangfold*», og har oppnådd internasjonal anerkjennelse som en av de ypperste eksempler på naturvitenskapelige dokumentarer. Den tok fem år å lage og var ifølge BBC tidenes mest kostbare dokumentarserie til da. Serien var i 2014 rangert som den nest beste TV-serien på IMDb. Den ble tildelt flere Emmy-priser, inkluderte for beste TV-serie. 

Serien ble sendt på NRK1 i 2007. I NRKs versjon var det Frode Stang som leste de norske kommentarene.

## Referanser


## Eksterne lenker
*
Fylkeslistene for Miljø og Solidaritet

**Fylkeslistene for Miljø og Solidaritet** var et valgsamarbeid mellom Rød Valgallianse/Arbeidernes kommunistparti og Norges Kommunistiske Parti i alle landets fylker ved stortingsvalget i 1989.

AKP-ideologen Tron Øgrim har blitt beskrevet som den viktigste drivkraften bak samarbeidet. Fylkeslistene for Miljø og Solidaritet samlet inn 3&nbsp;000 underskrifter for å bli et registert politisk parti i egen rett.

Størst forhåpninger var knyttet til «Oslolista» med Jon Michelet som førstekandidat.

Fylkeslistene fikk 22&nbsp;139 stemmer, eller 0,8 prosent, på landsbasis. Det var en liten fremgang for de to partiene sett under ett, men ikke nok til å bli representert på Stortinget. Fylkeslistenes egen oppfatning var at de hadde mistet mange potensielle velgere til Sosialistisk Venstreparti i slutten av valgkampen.

Etter valget vaktes gamle motsetninger mellom RV/AKP og NKP, og samarbeidet ble ikke videreført.

## Referanser
Freden i København

**Freden i København**, **Københavnsfreden**, er en betegnelse på en fredsavtale mellom Sverige og Danmark-Norge, inngått i København den . Etter freden i Roskilde av  brøt det ut krig igjen i juni 1658. Freden i København bekreftet fredsavtalen fra 1658 med unntak av at Sverige måtte gi tilbake Trondhjems len og Bornholm. Sverige aksepterte også fremmede krigsfartøy i Østersjøen.

## Eksterne lenker
* Freden i København 1660 – Danmarkshistorien
Aursnes

Det finnes minst to norske slekter **Aursnes** uten kjente forbindelser mellom disse. De har sitt utspring fra hhv. Aursnes på Sykkylven og Aursnes i Ulstein. Aursnes-slekten fra Sykkylven er den største. Det finnes 74 personer med etternavnet Aursnes i Norge. Slektsnavnet er beskyttet.

## Stedsnavn
Navnet Aursnes forekommer flere steder på Sunnmøre. Navnet er antagelig sammensatt av gammelnorske *aure*, «elv» og *nes*, «deltaområde/eleveos eller oppbyggede arealer der en elv renner ut i havet».

* Sykkylven, den største bebyggelsen med navnet Aursnes.
* Volda.
* Ulstein.
* Fyrlykt i Ulstein.

## Referanser
Copenhagen Consensus

**Copenhagen Consensus** er et prosjekt som søker å etablere prioriteter for å fremme global utvikling basert på teorien om velferdsøkonomi. Ideen til prosjektet kom fra den danske professoren Bjørn Lomborg og han har også utviklet det. Opprinnelig ble prosjektet delfinansiert av den danske stat og tidsskriftet *[[The Economist]]*. En bok som oppsummerte prosjektets konklusjoner, *Global Crises, Global Solutions* ble redigert og utgitt av Lomborg i 2004 ved Cambridge University Press. I 2006 ble det avholdt en ny konferanse for å overse prioriteringen av prosjekter. The Copenhagen Consensus Center ble etablert ved Copenhagen Business School for å organisere en ny konferanserunde i 2008.

Deltakerne til konferansene var alle økonomer (unntatt Lomborg), med fokus på at prosjektet skulle rasjonelt prioritere tiltak, basert på økonomiske analyser. Prosjektet er basert på at på tross av alle de milliarder som rike land bruker på bistand til fattige land så er ikke midlene tilgjengelig tilstrekkelig for å bote på underernæring og klimaforandringer. Denne påstanden støttes av tall fra Verdensbanken som fastslår at FNs tusenårsmål krever ytterligere 40-70 milliarder dollar, i tillegg til de 57 milliarder som allerede har blitt brukt i 2004, disse ekstra midlene må tilføres hvert år frem til 2015 for at FNs tusenårsmål skal nås. Vektleggingen på rasjonell prioritering fremheves som en korreksjon til standard praksis i internasjonal utviklingshjelp, hvor det anses at mediadekning og folkemeningen resulterer i prioriteringer som er langt fra optimale. I den oppdaterte rapporten fra 2008 ble det pekt på at ekstra vitaminer for verdens underernærte barn vil være verdenssamfunnets beste investering.

## Eksterne lenker

* Prosjektets nettsted (engelsk)
* ''The Economists'' hjemmeside for prosjektet
* SourceWatch entry on Copenhagen Consensus
* Criticism: Tom Burke: This is neither scepticism nor science &ndash; just nonsense: Why is Bjorn Lomborg's work on climate change taken seriously? *The Guardian*, 2004-10-23: ("Cost-benefit analysis can help you choose different routes to a goal you have agreed, but it cannot help you choose goals. For that we have politics.")
*  What is wrong about Copenhagen Consensus? on the Lomborg-errors web site.
* Global Crises, Global Solutions Transcript of Lomborg's talk at the Carnegie Council.
* Solutions for the World's Biggest Problems – Costs and Benefits (edited by Bjørn Lomborg)
Kroneordenen (Belgia)

**Kroneordenen** (fransk: *Ordre de la Couronne*, nederlandsk: *Kroonorde*) er en belgisk orden. Den ble innstiftet 15. oktober 1897 av kong Leopold II og var opprinnelig en orden for Fristaten Kongo, kongens personlige eiendom. Etter at Belgia i 1908 overtok Kongo og gjorde landet til koloni, ble Kroneordenen omgjort til en belgisk fortjenstorden. Den er i dag Belgias nest fornemste orden. Kroneordenen kan tildeles belgiske, så vel som utenlandske statsborgere. Regjerende monark er ordenens stormester. Den administreres av utenriksdepartementet.

## Inndeling
Kroneordenen er inndelt i fem grader, etter modell av Æreslegionen. De fem gradene er:
* Storkors (*Grand Croix*, *Grootkruis*)
* Storoffiser (*Grand Officier*, *Grootofficier*)
* Kommandør (*Commandeur*)
* Offiser (*Officier*)
* Ridder (*Chevalier*, *Ridder*)

Tilknyttet Kroneordenen finnes *palmer* i sølv og gull og en medalje i valørene gull, sølv og bronse. 

## Insignier
Ordenstegnet for Kroneordenen er en hvitemaljert femtagget stjerne, som har stråler i vinklene mellom taggene. For laveste grad er stjernen i sølv, for de høyere grader i gull. Midtmedaljongen er blåemaljert og bærer en kongekrone i gull. Baksiden er prydet av et monogram av bokstaven L, for ordenens grunnlegger. Ordenstegnet er opphengt i båndet i et ledd bestående av en grønnemaljert laurbærkrans.

Ordensstjernen for storkorsgraden av Kroneordenen har fem stråler i briljantmønster og fem i gull. For storoffisergraden består ordensstjernen av fem stråler i gull og fem i sølv.

Ordensbåndet for Kroneordenen er purpur av farge.

## Tildeling
Ved innstiftelsen var ordenen tiltenkt belønning for fortjenester av litteratur, kunst og vitenskap, men også innen næringsliv og industri og «for fremme av afrikansk sivilisasjon». Ved overgangen til Belgia ble ordenen innordnet i det belgiske ordensvesen og Kroneordenen tildeles deretter høyerestående statstjenestemenn og militæroffiserer for særlige fortjenester og lang tjeneste.

## Referanser


## Kilder
*  Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966.
*  Pat van Hoorebeke: «Belgium» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 878–880.
John Cornyn

**John Cornyn III** (født 2. februar 1952 i Houston i Texas i USA) er en amerikansk republikansk politiker. Han er senator for delstaten Texas.

Cornyn er utdannet jurist ved St. Mary's University School of Law og University of Virginia School of Law, og var riksadvokat i Texas fra 1999 til 2002. Han stilte til valg til Senatet i 2002 og vant, og ble gjenvalgt i 2008.

## Referanser


## Eksterne lenker
* 
* 
* 
*  John Cornyn – nettside hos Senatet.
Fylkesvei 2448

**Fylkesvei 2448** går mellom Stavadalen og Hoffsvingen i Sør-Aurdal kommune.

Frem til 2019 hadde veien betegnelsen fylkesvei 221 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Greta Andersen

**Greta Andersen** (1927–2023) var en dansk svømmer som deltok i de olympiske leker 1948 i London.

Andersen ble olympisk mester i svømming under OL 1948 i London. Hun vant 100 meter fri med tiden 1.06,3, to tidels sekund foran Ann Curtis fra USA. Hun var også med på det danske laget som kom på andreplass på 4 &times; 100 meter fri bak USA. De andre på laget var Eva Arndt-Riise, Karen Harup og Fritze Carstensen.

Andersen satte flere rekorder i langdistansesvømming, over Den engelske kanal for kvinner  begge veier, fra Frankrike til England, 11 timer og ett minutt og fra England til Frankrike på 13 timer og ti minutter. Hun satte verdensrekord på både 10 miles og 25 miles, men også på korte distanser som på 100 yards.

I midten av 1950-tallet emigrerte hun til USA og bosatte seg i Long Beach i California og fikk senere amerikansk statsborgerskap.

## OL-medaljer
* 1948  London -  **Gull** i svømming for kvinner, 100 meter fri
* 1948  London -  Sølv i svømming for kvinner, 4 x 100 meter fri  Danmark

## Referanser


## Eksterne lenker
*
Lukas Bonnier

**Per Lukas Daniel Bonnier** (født 16. juni 1922, død 8. februar 2006) var en svensk avismann og forlegger. Han var sønn av Tor Bonnier og hans kone Greta. Lukas Bonnier var seksbarnsfar, med barna Jacqueline (1944), Daniel (1947), Jan og Peder Bonnier (begge 1949), Anna Toss (1962) samt Jonas Bonnier (1963). Han var broren til Albert Bonnier Jr., fetteren til Joakim Bonnier og gift med Gun Bonnier.

## Se også
* Bonnier (slekt)
Mitch McConnell

**Addison Mitchell McConnell jr.** (født 1942) er en amerikansk republikansk senator som representerer delstaten Kentucky. McConnell har en bachelorgrad i statsvitenskap fra University of Louisville, og juristutdannelse fra University of Kentucky. Han stilte til valg til Senatet i 1984, og vant med 0,5 % margin over den sittende senator, Walter Dee Huddleston fra Demokratene. McConnell ble gjenvalgt i 1990, 1996, 2002, 2008, 2014 og 2020. McConnell, som regnes som en prinsippfast konservativ, er leder av republikanernes partigruppe fra 3. januar 2007 til 3. januar 2025.*[[The Washington Post|Washington Posts]]* kommentator beskriver ham (2024) som en av de viktigste republikanerne de siste 100 år, etter Dwight Eisenhower og Ronald Reagan.

## Referanser


## Eksterne lenker
* 
* Mitch McConnell – nettside hos Senatet.
*
William Easterly

**William Russell Easterly** (født 1. desember 1957 i Morgantown i Vest-Virginia) er en amerikansk økonom som har spesialisert seg på bistand, utviklingshjelp og økonomisk vekst. Han er nåværende professor i økonomi ved New York University, og nestleder av NYUs Development Research Institute. Han besøker også Brookings Institution og Center for Global Development i Washington, D.C. Easterly er blant redaktørene i *Quarterly Journal of Economics*, *Journal of Economic Growth*, og i *Journal of Development Economics*.

## Utviklingshjelp
Easterly er skeptisk til store deler av den vestens bistandspolitikk. I boken *The Elusive Quest for Growth*  analyserer han årsakene til at bistand har feilet i å gi land i tredje verden vekstmuligheter. Han undersøker mange av forsøkene på u-hjelp som har blitt utført siden annen verdenskrig, men som har hatt liten effekt. Blant dem mener han at forsøket på å stryke u-landsgjelden har vært det verste. Han mener at dette har blitt prøvd så ofte, med hyppigere negative enn positive resultater, og etterlyser en ny saumfarelse av prosessene.

### Debatt
Easterly har debattert med både bistandskritikeren Dambisa Moyo og med bistandstilhengeren Jeffrey Sachs.

## Referanser


## Litteratur
* 
* 
* 

## Eksterne lenker
* Easterlys blogg ''Aid Watch''
* IDEAS
Šakotis

**Šakotis** er en tradisjonell kaketype fra Litauen. 

Navnet betyr «grenet», og den får det karakteristiske utseendet av å legge lag med deig på et roterende spidd. Den kan bli dekorert med for eksempel sjokolade, men er ofte servert uten dekorasjon. Kaken blir ofte brukt som bryllupskake.

## Eksterne lenker
*
Jim Bunning

**James Paul David «Jim» Bunning** (født 23. oktober 1931 i Southgate i Kentucky i USA, død 26. mai 2017 i Fort Thomas i Kentucky) var en amerikansk republikansk senator som representerte delstaten Kentucky.

## Liv og virke
### Bakgrunn
Jim Bunning foreldre var Gladys (født Best) og Louis Aloysius Bunning. Han gikk på St. Xavier High School i Cincinnati med eksamen i 1949 og tok bachelorgrad i økonomi ved  Xavier University i 1953.

### Baseball
Han var baseballspiller i Major League Baseball (MLB), og ble innlemmet i National Baseball Hall of Fame. I løpet av sin karriere spilte Bunning for Detroit Tigers (1956–1963), Philadelphia Phillies (1964–1967, 1970–1971), Pittsburgh Pirates (1968–1969) og Los Angeles Dodgers (1969). Han var syv ganger på MLBs All-Star lag (1957, 1959, 1961, 1962, 1963, 1964 og 1966).

### Politikk
Bunning ble valgt inn i Representantenes hus i 1986, og satt der fra 1987 til 1999. Han ble gjenvalgt fem ganger, hver gang med stor margin. Han ble så valgt til senator i 1998 og vant gjenvalget i 2004. Valgresultatene til senatsvalgene var langt mer jevne.

Han blokkerte en avstemning for arbeidsledighetstrygd i seks dager som eneste senator i månedskiftet februar–mars 2010, fordi han ikke ville gjøre budsjettunderskuddet enda større.

Han stilte ikke til gjenvalg i 2010. Han mente selv at han ble presset av partiet til ikke å stille.

## Valghistorikk
{| class="wikitable" style="margin:0.5em ; font-size:95%"
|+ Kentuckys fjerde kongressdistrikt: Resultater 1986&ndash;1996
!|År
!
!|Demokrat
!|Stemmer
!|Prosent
!
!|Republikaner
!|Stemmer
!|Prosent
!
|-
|1986
|
| |Terry L. Mann
| align="right" |53&nbsp;906
| |44 %
|
| |**Jim Bunning**
| align="right" |67&nbsp;626
| |56 %
| |*****
|-
|1988
|
| |
| align="right" |50&nbsp;575
| |26 %
|
| |**Jim Bunning**
| align="right" |145&nbsp;609
| |74 %
|
|-
|1990
|
| |Galen Martin
| align="right" |44&nbsp;979
| |31 %
|
| |**Jim Bunning**
| align="right" |101&nbsp;680
| |69 %
|
|-
|1992
|
| |
| align="right" |86&nbsp;890
| |38 %
|
| |**Jim Bunning**
| align="right" |139&nbsp;634
| |62 %
|
|-
|1994
|
| |
| align="right" |33&nbsp;717
| |26 %
|
| |**Jim Bunning**
| align="right" |96&nbsp;695
| |74 %
|
|-
|1996
|
| |Denny Bowman
| align="right" |68&nbsp;939
| |32 %
|
| |**Jim Bunning**
| align="right" |149&nbsp;135
| |68 %
|

I 1986 fikk Walter T. Marksberry 735 stemmer, W. Ed Parker fikk 485 stemmer og andre tilføyde fikk 11 stemmer.

{| class="wikitable" style="margin:0.5em ; font-size:95%"
|+ Senator i Kentucky (Klasse III): Resultater 1998&ndash;2004
!|Year
!
!|Demokrat
!|Stemmer
!|Prosent
!
!|Republikaner
!|Stemmer
!|Prosent
!
!|Tredje parti
!|Parti
!|Stemmer
!|Prosent
!
|-
|1998
|
| |
| align="right" |563&nbsp;051
| |49,2 %
|
| |**Jim Bunning**
| align="right" |569&nbsp;817
| |49,7 %
|
| |Charles R. Arbegust
| |Reformpartiet
| align="right" |12&nbsp;546
| align="right" |1,1 %
|
|-
|2004
|
| |
| align="right" |850&nbsp;855
| |49 %
|
| |**Jim Bunning**
| align="right" |873&nbsp;507
| |51 %
|
|
|
|
|
|

## Referanser


## Eksterne lenker
* 
* Jim Bunning – nettside hos Senatet.
Barbara Mikulski

**Barbara Ann Mikulski** (født 20. juli 1936 i Baltimore i Maryland) er en amerikansk demokratisk politiker. Hun representerte delstaten Maryland i Senatet fra 1987 til 2017. Før dette var hun valgt til Representantenes hus 1977–1987 og medlem av bystyret i Baltimore 1971–1976. Hun ble hver gang gjenvalgt med 60–70 % av stemmene. Mikulski er den kvinnen som har sittet lengst i Kongressen.

Hun er katolikk av polsk avstamning. Mikulski har bachelorgrad i sosiologi fra Mount Saint Agnes College, senere en del av Loyola University Maryland, fra 1958 og mastergrad i sosialt arbeid fra University of Maryland School of Social Work fra 1965. Hun jobbet som sosialarbeider i katolske stiftelser og sosialetaten i Baltimore, og hjalp utsatte barn og informerte eldre om Medicare-programmet.

Hun stilte ikke til gjenvalg ved senatsvalget i 2016.

## Referanser


## Eksterne lenker
* 
* 
* 
* 
*
Vincent Lecavalier

**Vincent Lecavalier** (født 1980) er en fransk-canadisk hockey spiller og kaptein for Tampa Bay Lightning i National Hockey League.

## Spillende karriere
Vincent Lecavalier ble drafted først av alle av Tampa Bay i NHL Entry Draft 1998, og Lightnings nye eier Art Williams sa at Lecavalier ville bli "the Michael Jordan of hockey".

Den 1. mars 2000, som oppfølging av hans fine sesong året før, ble han utnevnt til kaptein, og ble den yngste kapteinen i NHL's historie med sine 19 år og 11 måneder (senere passert av Sidney Crosby). Før det ble rekorden hold av Steve Yzerman som ble utnevnt til kaptein i Detroit Red Wings når han var 21 år og 5 måneder.

## Statistikk

### Internasjonal statistikk

## Referanser


## Eksterne lenker
* 
* Tampa Bay Lightning Official Site
* Vincent Lecavalier Official Site